Motoriste gewaarsku oor karstoeltjies vir kinders | Maroela Media
Minister op spesiale verlof na middagete by vriend
Nuuskommentaar: Die post-Covid-19 nuwe wêreldorde
Drie mans deur gemeenskap vermoor
Kubermisdaad neem drasties toe gedurende afsondering
Afsondering: Kinders mag nou tussen geskeide ouers reis
Hulp aan boere welkom; meer begrip egter nodig
Almal kan van Singapoer leer
Gesonde werk noodsaaklik vir menslike gesondheid
'Twakie' en 'Obison' – die taal van outisme
Skenk jou 'twee hoenders' en help mekaar in die koronakrisis
Lions-superster word pa
Boek-uittreksel: Omdat ons saam is
Jou #TuisblyLeeslys, NB Uitgewers het raad
Pierneefteater: 'n Tuiste vir die kunste in die hartjie van die Moot
Ses sitplekke die oplossing
Dís tans SA se beste selfoonnetwerk
Eerste Afrikaanse musiekvideo wat 10 miljoen trefslae kry
Luister in 3 minute: Die ekonomiese uitval van Covid-19
ToekomsVenster: Stilte in afsondering
Motoriste gewaarsku oor karstoeltjies vir kinders
Hoewel kinders wat hul karstoeltjies ontgroei het, maar nog te klein is om volwasse sitplekgordels in voertuie te gebruik, volgens wet steeds behoorlik vasgegespe moet word, toon onlangse studies dat dit dikwels nié die geval is nie.
Kinderveiligheidsnavorsing deur die Automobiel Assosiasie van Suid-Afrika (AA) wat verlede jaar gedoen is, dui aan dat 'n kwart van motoriste erken dat hulle glad nie hul kinders onder die ouderdom van 12 jaar vasgespe nie.
Die AA meen dié statistiek is uiters kommerwekkend aangesien dit lewensgevaarlik kan wees om kinders, of die kind nou voor of agter in die voertuig sit, nie vas te gespe nie. "Studie op studie het getoon dat kinders wat nie behoorlik vasgemaak is nie, en wat in padongelukke betrokke is, selfs teen 'n lae spoed, 'n groter kans het om ernstig beseer te word of te sterf," het die AA in 'n mediaverklaring laat hoor.
In die geval waar kinders te groot is vir 'n karstoeltjie, maar te klein vir volwasse sitplekgordels, moet daar gebruik gemaak word van versterkte stoeltjies ("booster seats"), wat gepas is vir die kind se grootte en gewig. "Jy stel 'n kind se lewe in gevaar deur met hom in 'n voertuig te reis sonder dat hy vasgegespe is," voeg die AA by.
Die AA sê daar is vyf belangrike reëls wat motoriste moet toepas wanneer hulle met kinders reis:
Stel 'n voorbeeld deur altyd jou eie sitplekgordel te gebruik.
Kies die regte karstoeltjie vir jou baba of jong kind.
Maak seker die stoel is behoorlik in die motor vasgemaak.
Gordel jou kind behoorlik in die karstoeltjie vas.
Verstel die harnasse soos wat die kind groei en pas die harnasse aan tussen die somer en winter aangesien hul kleredrag dan verskil.
Om ouers en voogde by te staan om die regte keuse oor karstoeltjies te maak, het die AA die uitslae van die omvattende verbruikerstoetse, wat deur die Duitse Automobielklub (ADAC) gedoen is, gepubliseer.
Dié uitslae verskaf inligting oor baie van die karstoeltjies wat in Suid-Afrika beskikbaar is en hoe dit gevaar het tydens veiligheidstoetse. Dit dien as 'n nuttige riglyn vir voornemende kopers. Die belangrikste wenk wanneer 'n karstoeljie aangekoop word, is egter om jou voertuig en jou kind na die winkel te neem en verskeie modelle te toets voordat 'n besluit geneem word.
'Dit sal nie met my gebeur nie'
Die AA sê daar is ongelukkig die persepsie onder baie motoriste dat hulle glo hulle is uitstekende bestuurders en dat hul passasiers nie vasgegespe hoef te wees nie aangesien "hulle nooit in 'n ongeluk betrokke sal wees nie".
"Mense oorskat hul bestuursvaardighede wat op die ou einde nie bepaal of hul wel in 'n ongeluk betrokke gaan wees of nie. Baie goeie bestuurders is die slagoffers van ander mense se roekelose padgebruik en presies om dié rede moet elke noodsaaklike stap gedoen word om jou en jou passasiers se veiligheid te verseker."
Huidige wetgewing vereis dat kinders tot op die ouderdom van drie jaar vasgegespe moet wees in 'n karstoeltjie wanneer daar gereis word. Die AA sê dat dit nie voldoende is vir 'n volwassene om die kind in die voorste sitplek van die voertuig vas te hou wanneer die voertuig op die pad is nie.
"'n Kind van 10 kg wat betrokke is in 'n ongeluk teen 60 km/h, sal as't ware 600 kg weeg op die oomblik van impak. Met daardie gewig sal niemand dit kan verhoed dat 'n kind deur die voorruit vlieg nie. Mense wat met kinders op hul skote sit terwyl hul bestuur, selfs al is hul self vasgegespe, is roekeloos en onverantwoordelik en moet onmiddellik hierdie gevaarlike praktyk staak."
Deel van: Motors, Ouerskap
Luister: Wiele2Wiele gesels oor Motor van die Jaar-finaliste
Jou ma roep jou!
My kinders het tot op die ouderdom van 7 in 'n stoeltjie gesit, of dit nou babastoeltjie was of net die booster, hulle was daarin EN behoorlik vasgemaak ook. En nou nog dra hulle en ek veiligheidsgordels. My oudste is 15 en jongste 12. Dit het gebeur dat hulle weier om vasgemaak te word, maar dan het die wiele ook stilgestaan. So maklik soos dit. Ek verpes dit as ek verby mense ry en die kind hang soos 'n vink tussen die sitplekke.
Ek het altyd my kinders vasgemaak in karstoeltjies. Hulle is nou tieners, en weet, die wiele rol nie as die sitplekgordels nie vasgemaak is nie. Indien jy ALTYD jou kinders in karstoeltjies vasmaak, weet die kind nie van beter nie én sal hul nie huil as hul vasgemaak moet word nie. Laat jou kind vir 5 min huil as wat jy vir altyd met die seer in jou hart moet saamleef, want as ek maar net…
Dieselfde reël behoort te geld vir troeteldiere, by name honde, maar ek het ook al apies gesien, wat op Oubaas se skoot sit terwyl hy bestuur. Ek dink nie 'n karstoeltjie is hier die oplossing nie, maar die agtersitplek wel. In Europa verlaat 'n baba nie die hospitaal sonder 'n karstoeltjie nie. (Onthou prins William toe hy George en Kate gaan haal het?) Niemand word verskoon nie.
My seun het een oggend weggetrek by die huis toe hy hoor "Pappa jy my nie vasgemaak". Die kleintjie het self geweet hy moet vasgemaak wees en pappa het vergeet. Hy was bitter dankbaar vir die ou klein mense wat weet wat reg is.
Dit maak my WOEDEND as ek 'n persoon sien wat vasgegespe is maar sy/haar kinders staan tussen die twee voorste sitplekke, of op die voorste sitplek, en is nie vasgegespe nie!!! Daar moet sommer HELSE boetes vir hierdie onverskillige mense gegee word….. duidelik is hulle nie gepla of hulle kinders iets oorkom sou hulle in 'n ongeluk kom nie….